मुख्यमंत्री ने गीडा के उद्यमियों की समस्याओं का भी संज्ञान लिया। कहा कि प्रमुख सचिव औद्योगिक विकास से स्वयं कहा है कि वे गोरखपुर के उद्यमियों के साथ आकर बैठक करें। उनकी समस्याओं को समझें और उसका समाधान समय सीमा में करें ताकि निवेश करने के लिए अनुकूल महौल उद्यमियों को दे सकें। उद्यमियों से कहा कि उनके समक्ष अवसर है कि वे गोरखपुर और पूर्वी उत्तर प्रदेश में हर क्षेत्रों में अधिकाधिक निवेश करें। पालिसी के अंतर्गत सभी सुविधाएं उपलब्ध कराई जाएंगी।